text: Se kortet: Her er de bedste og dårligste til at løfte eleverne
  16 august 2016 kl. 12.04
  Tænketanken Cepos har lavet en analyse, der viser, hvor gode skolerne er til at give eleverne et fagligt løft set i forhold til deres sociale baggrund.
  Der er stor forskel på, hvor meget folkeskolerne i Syd- og Sønderjylland får ud af elevernes potentiale.
  Sdr. Omme Skole i Billund Kommune er placeret som den 11. bedste folkeskole på landsplan og er dermed den bedste i Syd- og Sønderjylland.
  I en den anden ende af listen finder man Horsens Byskole i Horsens Kommune, der er den dårligste i TV SYDs sendeområde.
  TV SYD har lavet en opgørelse i vores sendeområde over de seks bedste og seks dårligst placerede folkeskoler på listen (privat-, fri- og efterskoler indgår ikke i opgørelsen).
  Tallene er fra en analyse fra tænketanken Cepos, der opgør landets skoler efter deres evne til at løfte eleverne fagligt. Analysen bygger på data fra Undervisningministeriet, der også har inddraget elevernes sociale og økonomiske baggrund.
  Analysen viser en sammenligning af elevernes opnåede karakterer, og hvordan man forventer, at de vil klare sig, når man samtidig ser på deres sociale baggrund.  Dette tal bliver kaldt "undervisningseffekten" (UE), og det er den, man sammenligner skolerne med.
  Du kan læse mere om analysen - og se de seks kriterier på Cepos' hjemmeside.
  
  De seks bedste skoler:
  (Grønne markeringer på kortet nedenfor)
  FolkeskoleUE 2014/2015KommuneGennemsnitlig UE 2012/2013-2013/2014
      
      
            Sdr Omme Skole1,0 Billund 0,5
            Dybbøl-Skolen0,9 Sønderborg 0,0
            Munkevængets Skole0,8 Kolding 0,7
            Firehøjeskolen0,8 Vejle 0,3
            Stjernevejskolen0,8 Hedensted 0,6
            Broager Skole0,8 Sønderborg 0,3
  De seks dårligste skoler:
  (Røde markeringer på kortet nedenfor)
  FolkeskoleUE 2014/2015KommuneGennemsnitlig UE 2012/2013-2013/2014*
      
      
            Horsens Byskole-0,7 Horsens -0,4
            Smidstrup-Skærup Skole-0,6 Vejle -0,1
            Ullerup Bæk Skolen-0,6Fredericia 0,3
            Urbanskolen, Urban R-0,5 Esbjerg 0,0
            Humlehøj-Skolen-0,5 Sønderborg -0,5
            Skærbæk Distriktsskole-0,5 Tønder -0,6
  
  
  